gentaiscool/nusaparagraph_emot huggingface dataset:
Marah kareno ngerasondiperlakuke dak adil wajar wajar bae. Siapopuj uwongnyo amen diperlakuke daka dil pasti marah, kecewa bahkan timbul perasaan benci dan ado jugo yang beniat ngebales dengan perlakuan yang lebeh kejam. Nah sebenernyo amen lah nyampek ado raso dendam ini sedikit bahayo. Walaupun kito marah samo uwong yang lah dak adil samo kito jangan sampek kito punyo raso dendam, trus beniat buat ngebales kelakuannyo dengan kelakuan yang lebih kejam. Belajar memaafke lebih baik buat kesehatan hati kito. Amarah yang belebihan biso bikin penyakit hati besarang dihati kito. Jelas dalam agam uwong yang punyo penyakit hati dan masih menyimpan dendam dak diridoi samo ALLAH SWT. Jadi biar biso bahagia marilah kito lepaske perasaan marah dan dendam sebatesnyo bae. Jangan sampe dendam dan amarahnyo ngotori hati kito yang bersih. Doake uwong yang sudah belaku dak adil smao kito bir cepet berubah cepet dapet hidayah.

Emotion: angry
Apo yangvharus kito lakuke saat kito mengidap penyakit parah? untuk kance kance ku sekitar setahunan yang lalu aku kaget kareno dokter ngeconis aku keno kanker otak parah. Nah dokter jugo ngomong amen kesempatan buat aku idup tinggal 4 bukan lagi. Sebagai wong normal aku ngeraso kaget sedih dan dak tau nak mikir apo. Tapi aku jugo dak biso cicak cicak dak tau samo penyakit aku. Cuma sikok yang jadi semangat aku waktu itu cumak keluargo kecik aku, anak samo bini aku. Walaupun secaro mental aku shock berat, tapi aku harus tetep punyo semangat hidup kareno masih banyak uwong yang butuh aku di dunio ini. Nah buat kance kance yang samo mecak aku punyonkanker didalem tubuh, yok kito samo samo semangat. Tuhan lah yang nentuke kematian, kito harus biso berusaha sembuh dari penyakit ini. Dan tebukti aku sudah setahun lebih masih hidup nyampe detik ini, aku jugo besyukur samo tuhan kareno otak aku lah lunayan sembuh 95%. yuk jangan nyerah samo keadaan, bejuang terus ya.

Emotion: surprise
Dulu ps masih kecik aku seneng nian samo soang. Warnonyo kan putih bersih trus cantik bae amen dijingok. Nah dulu dirumah nenek aku di dusun memang ado soang banyak peliharaan nenek aku. Aku seneng maen kesano amen liburan, dulu kan ps masih kecik aku dak berani meagng soangnyo. Cumak aku jingok bae dari jauh, dak berani ngedeket. Nah tapi pas aku lah ngerti amen binatang tuh dak bakal ngelawan, kareno aku kan punyo kucing. Kucing aku tih dulu galak tak usel usel tapi diem bae. Nah pas tau itu, aku berani ngasih makan soang nenek aki dari deket. Dak taunyo pas makananyo abes, mungkin soangnyo masih lapar dio malah ngejer aku pengen matok aku. Aku belari sambil nangis manggili mamak aku. 

Emotion: fear
uwong yang biasonyo nyelem ke dasar sungai musi untuk nyari harto karun becerito tentang pengalamannyo selamo beburu harto karun. Asmadi belajar nyelam secaro otodidak bae, dio tetarek menyelam kareno tekejut dengan penemuan harto karun oleh kancenyo berupo arco perunggu belapis emas yang dihargoi 1 milyar. Akhernyo dio pun ngeberanike diri buat nyelem ke dasar suangai musi untuk nyari harto krun peninggalan kerajaan Sriwijaya itu. Harto karun pertamo yang dio dapetke itu piring kermaik seladon, kareno dio masih belom tau nak dijual kemano akhernyo dio jual ke wong yang ngumpulke barang antik. Ternyato harto katun dio cumak dihargoi 50.000 yang mano seharusnyo amen dijual ke kuar negri hargo biso di 3 jutaan. Ayo buat siapo yang seneng ngoleksi barang barang antik dari jaman kerajaan Sriwijaya biso temui Asmadi. Dio banyak punyo koleksi barang barang yang tebuat dari perunggu yang dibut pas jaman Kerajaan Sriwijaya.

Emotion: surprise
Aku pernah melok acaro fanmeeting salah sikok band di jakarta. Sebenrnyo aku bukan fansnyo band itu kebetulan bae aku lagi ado ditempat itu dan aku lagi dewekan lagi jalan jalan bae. Tapi kerno aku lah capek jalan jalan dan penasaran samo tempat yang memang rame nian, stoplah aku disano trus duduk. Ado beberapo uwong yang njigoki aku agak aneh kerno emmang aku idka make atribut mecak poster atau kaos dari band yang lagi ngadoke jumpo penggemar. Dan ternyato ado nonlotre yang dibagike, aku mikir yosudah aku ambek bae dan aku meloki acaranyo sampe terakher. Bukan amksud nak nungguke pengumuman lotre tapi emang ngatek gawean laen bae aku jadi tetetp duduk disano. Kaget nian aku aps diumumke lotre yang menang paket skincare dari brand yang bekerjo smao band itu ternyato no aku. Saking kagetnyo aku semept melongok bae, dan pas maju aku meraso dak lemak kerno sebenrnyo aku bukan fans maniak band itu. 

Emotion: surprise
Kemaren tuh  ulang tahunnyo guru kami disekolah. Pak joko merupoke wali kelas kami disekolah. Pak joko lah mecak wong tuo kami dewek, jadi ps di hari ulang tahunyo kemaren kami aksih kejutan buat pak joko. Kami lah nyiapke kejutan ini dari sebulan yang lalu. Kami beli kue ulang tahun samo kado untuk pak joko dari hasil sumbangan budak budak kelas. Siang kemaren pas jam istirahat Isoma, kami dikelas cicak cicak ribut kareno ado yang belago. Dak lamo tuh pak joko datang ke kelas, pak joko nak ngelerai budak yang belago tadi. Tapi dari balik pintu kawan kami bawa kue ulang tahun samo kado buat pak joko. Mukonyo pak joko tejingok bingung dan kaget, dio dak nyangko amen dio lagi dikasih kejutan ulang tahun.

Emotion: surprise
Ngehindar dari hal yang ditakuti memang wajar. Tapi jangan nyampek kito jadi penakut yang dak biso ngontrol raso takut kito. Nah untuk ngatasi raso takut dan raso cemas kito yang belebih, kito biso mengahadapi langsung ketakutan kito. Bukan dak boleh takut, tapi raso takut berlebihan biso ngeganggu kehidupan kito kedepan. Belajar untung ngehadepinketakutan dengan paparan lumayan efektif dilakuke. Selamo proses paparan kamu bakal belajar buat keluar dari raso cemas dan takut yang kamu miliki dengan phobia tertentu. Lakuke secaro berulang makonkamu bakal sadsr amen ketakutan dan kecemasan yang kamu pikirke selamo ini sebenernyo dak akan pernah tejadi. Kamu bakal lebih percayo diri dan biso ngendalike raso takut kamu. Dan phobia pun lamo lamo bakal hilang dari kehidupan kamu.

Emotion: fear
Semenjak banyaknyo wong yang keno PHK pas jaman corona mak ini. Makin banyak uwong bantubg setir buka usaho rumahan, trus jugo UMKM. Saking susahnyo dapet gawean di jaman corona ini, jadi galak dak galak tepakso jadi buka bisnis. Mecak aki dirumah samo bini aku kami buka jasa titip belanjo sayur mayur smao buah buahan. Kareno jaman sekarnag ado larangan dari pemerintah buat pembatasan uwong yang aktipitas diluar jadi bisnis ini lumayan biso menjanjikan. Aku bikin akun di sosial media namonyo Bibik Sayur, kami nerimo orderan wong wong yang nak belanjo kebutuhan sehari hari mereka. Takut dak takut, kami bissmillah bae ngejalanke bisnis ini. Inshaalalh kami selalu sehat dan biso bertahan di musim corona ini. 

Emotion: sad
Sering nian aku nyaksike kecelakaan langsung dengan matonkepalo aku dewek. Tapi aku dak berani jadi saksi kecelakaan kerno lah dipeseni smao bapak aku dulu, amen aku tejingok adonkecelakan didepan mato aku dak usah lah nak jadi pahlawan kesiangan nak jadi saksi. Mak itulah uji bapangku ke aku waktu itu. Jadi nyampek sekarnag amen tejingok kecelakaan aku takut nak jadi saksi, walaupun aku ngeraso kasihan smao korbannyo tapi kernonpesen bapangku itu aku dak berani. Kerno balangku dulu pernah jadi sakai kecelakaan diambo jaman dulu belom canggih mecak sekarang, jaman dulu bapaku bukannyo malah biso nolong korbannyo tapi malah tejerat hukum dan beurusna samo hukum. Belum lagi diancam samo peaku yang navbrak. Daei kejadian itu bapangku akhernyo takut jadi saksi dan dio jugo nanemke ke anak anaknyo untuk dak ngulangi hal yamg samo mecak dio dulu.

Emotion: fear
Arif Rachmat Arifin yang merupoke saksi kasus jendral Sambo yang nembak anak buahnyo di rumahnyo dewek ngaku amen dio dalem ancaman untuk ngasih keterangan. Sambil nangis dio nerangke ke hakim amen dio takut smao ancaman yang dilontarke sambo ke dio. Dengan penuh emosional dan ngeluarke aer mato dio ngomong ke hakim amen dio takut anakanyo pegi kesekolah kerno ancaman sambo, ajudannyo dewek bae dibunuh apolagi anak dio. Dio samo bininyo memang takut nian samo si sambo. Keluargonyo pernah takut saat arif rachman ngasih keterangan yang beda samo si sambo di pengadilan. Keluargonyo takut amen ancaman sambo biso tejadi ke keluargo dio.

Emotion: fear
Aku bukan anak yang asalnyo dari keluargo berado. Bapak aku cuma pegawai biaso, trus mamak aku cuma tamatan SD. Tapi untungnyo aku temasok budak pinter disekolah, dari dulu aku selalu dapet beasiswa untuk sekolah aku nyampek aku SMA. Selain pinter aku pulo punyo prestasi dibidang non akademi. Sebenernyo dak katek niatan nak ngelanjutke belajar nyampe ke universitas, Kareno bapak aku lah ngomong amen bapak dak katek danonyo amen nak bayari kuliah aku. Tapi aku punyo mimpi yang harus aku capai, Aku usaha melok penerimoan mahasiswa lewat jalur PMDK. Jalur PMDK inj idak pulo mahal bayarnyo kareno ini jalur khusus, dan ageknyo aku biso ngajuke buat beasiswa pulo setelah keterimk. Akhernyo pas aku masih belajar dikelas, namo aku dj umumke lewat toak sekolah amen aku keterimo PMDK di Universitas Negeri Jakarta jurusan Geograpi. Alhamdulillah ya Allah, memang dimano ado niat Allah selalu kasih Jalan. Bukan aku abe yang seneng smao kabar ini, tapi bapak samo mamak aku jugo seneng nian.

Emotion: happy
Siapo yangvdka runtuh dunionyo amen divonis keno penyakit bebahayo. Aku punyo kawan yang cerio nian, bahkan aku dak pernah tejingok dio sedih, ngeluh ataupun nangis. Dio kawan aku dikosan, kami kawan sekamar jadi memang saling kenal nian sikok smaonlain. Memang beberapo hari ini kawan aku ni ngeluh amen dio sering nian keno mens setiap bulannyo biso nyampek tigo kali. Sejujurnyo pas dio cerito itu ke aku, aku sudah pengen ngajak dio pegi kedokter buat konsultasi karenonaku agak curiga kareno dio biso mens nyampek tigo kali dalam sebulan. Tapi aku dak pernah smepet ngomkng ke dio kareno jugo aku dak pengen dio jd kepikiran. Akhernyo dio kemaren ngeluh sakit dibagian perutnyo, laju kareno aku dak tau nak mak mano, aku bawak bae dio ke dokter. Ternyato setelah dokter ngecek , kawan aku divonis keno kanker servik. Dio tejingok kaget dan mecak masih dak galak percayo smao vonis dokter. Aku pacak ngerasoke amen mentalnyo mecak dak kuat ngadepi kenyataan ini.

Emotion: surprise
Idup memang kadang dak sesuai samo tang biso kito harepke. Kadnag hidup justru bikin kito ngeraso berat buat nejalaninyo. Banyak uwong jugo yang kadnag menilai amen kehidupan ini memnag sudah dak adil samo dio. Banyak uwong yang marah kerno ngeraso hidup sudah dak adil. Banyk jugo yang kecewo samo tuhan. Padahal kehidupan ini memang dak serto merto sesuai samo kehendak kito, kadang bukan kito yang dak diperlakuke adil samo tuhan. Tapi kadang kitonyo yang kurnag berintrospeksi samo diri kito. Kadnag kito berharap akan sesuatu yang diluar batas kemampuan dan diluar usaho kito. Bukan kareno tuhan idak adil, tapi kito yo yang belom biso ikhlas nerimo takdir hidup kito. Tuhan merupoke uwong yang paleng adil, tapi kitonyo kadnag punyo sifat yang dak sabar, egois smape sampek dak biso ngejalani cobaan yang dikasih samo tuhan. 

Emotion: angry
Ngomongi tentang idola, mungkin sebagian uwong biaso ngidolake artis, penyanyi atau pekerjo seni laennyo yang menghibur. Beda samo aku, aku malah ngidolake politikus sekaligus pengusaha mecak pak Hashim Djojohadikusumo. Pak Hashim Djojo hadikusumo merupoke adek dari Pak Prabowo Subianto. Kesempatan aku ketemu samo pak Hashim kareno aku dateng ke acara pameran Seni Rupa. Sebenrnyo lah biaso amen Pameran atau Acaro diresmike atau dibuka samo Pejabat. Baik Pejabat Daerah, Anggota Dewan, Menteri atau bahkan Presiden. Nah pas kebetulan April 2019 aku melok acara Pameran Seni Rupa. Di acaro itu selaen jadi peserta aku jugo tanggung jawab samo dokumentasi acaro nyampek publikasi ke media sosial. Pas nian acaranyo itu dibuka samo Adek Kandung dari Pak Prabowo Subianto, yaitu Pak Hashim Djojohadikusumo, Pengusaha, Filantropis ngerangkep politikus jugo.

Emotion: happy
Toilet yang kotor dan jorok bukan bae bikin kioto dak nyaman buat makenyo dan jugo meraso jijik. Menurut aku toilet yang kotor dan jorok jugo biso jadi sumber bekembangnyo penyakit dna biso menyebarke penyakit jugo. Nah menurut aku seandainyo kamu tejingok toilet kotor di tempat tempat umum cobalah anbek potonyo dan bikin pengaduan ke tempat yang memang betanggung jawab samo toilet tesebut. Kito jugo punyo hak sebagai wargo untuk dapet fasilitas umum mecak toilet yang memang harus bersih. Menurut aku dengan kito melapor setidaknyo biso diambek tindakan smao sipenanggung jawab untuk ngebersihke toiletnyo. Setidaknyo wong laen yang nak ngegunoke toilet itu biso nyaman, dan pihak yang betanggung jawba jadi lebih rajin buat ngebersihke toiletnyo. 

Emotion: disgusted
Hari ini adolah hari terburuk buat aku, kareno aku baco namo aku ado dipapan namo pegawai yang keno PHK. Sebenernyo beberapo bulan yang lalu, aku lah denger dari manajemen pabrik amen bakal ado pengurangan pegawai dengan caro PHK kareno beban pengeluaran pabrik yang begitu besak dak sesuai samo pemasukannyo. Nah ini ado penjelasan dikit tentang pesangon kito sebagai pegawai amen kito keno PHK . Pegawai yang dapet pesangon cumak pegawai yang maso begawe lebih dari setahun, nah besak pesanngonnyo tergantong maso begawe, amen begawe setahu dapetnyo sebulan gaji, duo tahun dapetnyo duo bulan gaji, mak itu seterosnyo nyampe maksimal duit pesangon itu 9 bulan gaji. Trus jugo duit cuti yang belom diambek masih biso dicaerke, ditambah lagi duit pengganti perumahan sebesak 15% dari pesangon yang diterimo. Terakhir disesuaike samo isi kontrak begawe masing-masing. 

Emotion: sad
Aku punyo ibu yang agak ketat nian dalam ngedidik anak anaknyo. Tapi aku besyukur kareno ibu lah aku biso jadi uwong hebat sekarang ini. Walaupun dulu galak dak seneng amen dimarahi samoe takut nian amen dimarahi ibu aku. Tapi aku tau sekarnag alasan ngapo dio galak marah dulu. Dulu pas masih sekolah aku paling dak berani amen dapet nilai merah dirapot. Kareno ibu aku bakalan ngehukum aku untuk dak maen selamo sampek bagi rapot caturwulan berikutnyo. Aku jugo dak dikasih nonton tipi kecuali hari minggu. Pokoknyo aku takut nian amen ibu aku marah kareno nilai mato pelajaran aku dak bagus. Tapi bukan kareno aku dak pinter, ibu aku tau amen aku budka cerdas tapi galak males dan ngeremehke mato pelajaran apo bae. Mako dari itu amen dak dikerasi, mungkin aku keterusan males dan jadi dak sadar pentingyo berusaho keras dulu. 

Emotion: fear
Pandemi yang tejadi duo tahun kemaren bedampak buruk samo pergerakan ekonomi bahkan dinegaro kito. Banyak uwong yang keno PHK kerno tempat mereka begawe harus terpakso tutup. Nah PHK besak besakan ini bedampak buruk pulo smao mental pegawai yang dirumahke. Mereka sedih kerno bingung untuk ngelanjutke hidup. Tanpo ado gawean makmano biso hidup, bahkan dari mereka banyak jugk yang punyo cicilan mecak rumah samo kendaraan yang harus dibayarke setiap bulannyo. Tapi walaupun harapan mecak dak ngatek lagi, buat kawan kawan yang tekeno phk dak boleh patah semangat. Teruslah gali potensi diri kamu, ini cobaan darnag bukan untuk sikok duo uwong abe tapi hamper seluruh manusio ngerasokenyo. Jadi harus tetep fokus samo percayo diri. Serahke samo Allah dna terus usaho semaksimal mungkin. Rejeki bakal dateng dari pintu mano bae. 

Emotion: sad
Kejadian PNS marah marah ke sopir ambulan trus akhernyo dipukul itu kan ado videonyo. Tejingok memang si PNS nyo ini ngaku sebagai polisi dan marah ke sopir ambulan gegara ambulannyo nyalake sirine yang akhernyo mobil mobil pado nepi dna macet. Menurut si PNS ini si sopir ini iseng bae nayalake sirine biar dio biso nerobos antrain mobil. Tapi ternyato ado video smabungan dari situ yang ngeliatke amen ternyato ambulansnyo ngebawa pasien dmgawat darurat yang masih bayi. Menurut pengakuan si sopir memang dio lagi begawe ngebawa pasien yang masih bayi, dio harus nyaloke sirine, lampu bahaya, lampu utamo. Memang mak itu SOPnyo, tapi dio jugo bingung ngapo ado wong yang tibo tibo ngehadang dio trus marah marah dna nuduh dio sembarangan. 

Emotion: angry
Aku lah berumah tanggo, punyo duo anak. Setiap tahunnyo aku dak pernah ngerasoke atau memperingati hari ibu mecak ibu ibu yang laennyo. Jadinyo pas hari ini jugo aku dak mikir amen ado yang nak ngasih hadiah ke aku. Pas siang siang itu aku lagi amaak di dapur, tibo tibo ado kurir datang kerumah. Kareno aku dak ngeraso mesen barang lewat online, aku jugo bingung dan kaget siapo yang beli barang ini. Aku takutnyo anak ku yang masih balita itu dak sengajo ke check out shopee. Trus pas kutanyo ujinyo dikirim atas namo laki aku. Makin kaget aku dan penasaran apo dio isinyo. Pas kurir pegi dak sabar kubuka kotaknyo, teharu nian ternyato itu isinyo tas bemerk yang memnag aku lengen beli lah lamo. Yang bikin aku terharu lagi ado suratnyo yang ngasih selamat hari ibu. 

Emotion: surprise
Dulu aku pas masih di SMA sering nian aku samo kawan kawan betino galak tembus amen lagi ajdwal menstruasi. Kerno memang kan dulu aktifitas sekolah banyak jadinyo banyak gerak. Dan jugo dulu pas di SMA itu dak tau ngapo darah mens yang keluar tuh memnag deres nian yang akhernyo aku harus gonta ganti soptek. Nah pas waktu itu di toilet sekolah aku ado uwong yang lupo ngebuang soptek bekasnyo yang amno banyak darah seger masihan. Aku sampe jijik dan nak muntah ngejingoknyo. Ampun nian siapolah yang lupo naroh soptek bekas disitu. Itukan barang yang menjijikan harusnyo jangan dibuang sembarangan mak itu walauoun alesnanyo dak sengajo.

Emotion: disgusted
Cerito Nenek yang menang lotre sebesak 40 juta dollar australia atau sebesak 40 miliyar adolah kareno cucungnyo yang nyuruh dio beli tiket lotre pas itu. Cucungnyo ini ngomong ke neneknyo amen awal minggu ini cucungnyo punyo firasat amen neneknyo bakal menangke lottre. Lotre yang dimenangke nenek ini memnag lotre yang jumlahnyo paling fantastis ditahun ini. Neneknyo jugo masih ngeraso kaget dan dak percayo amen dio yang menang. Tapi kareno cucungnyo ngomong mak itu, dio cubo bae siapo tau beruntung. Makonyo dio ngucapke terimokasih untuk cucungnyo yang lah nyaranke dio buat beli tiket lotre itu. Si Nenek masih tekesima samo tekejut dengan berita ini.

Emotion: surprise
Kasus tebaru tentang artisyang ketinggalan pesawat yaitu Ari Laso. Ari Laso ngaku kaget pas dateng ke bandara internasional Changi, ternyato pesawat yang seharusnyo dio naiki buat balek ke jakarta ternyato lah berangkat duluan. Dio pun sempet komplain ke pihak maskapainakrebonjadwal perubahan keberangkatan pesawat yang di infoke ke ari laso ternyato idak samo dengan jadwal keberangkatan pesawat yang bikin dio telat dateng. Usut punyo usut ternyato ini murni kesalahn maskapai yang ternyato salah ngasih info ke Ari Lasso. Kareno ngeraso dirugike dengan kejadian ini, Ari lasso pun ngebikin aduan online lewat post di akun Instagram pribadinyo. Dio kaget dan meraso kecewa aamo kinerjonyo maskapai tesebut.

Emotion: surprise
Menjelang pilihan presiden banyak gerakan politik politik yang dilakuke tim sukses masing amaing kandidat. Idak menutup kemungkinan amen isu SARA jugo sering digaungke dalam Pemilihan Presiden Kali ini. Sudah lernah tejadi pas pemilihan Gubernur DKI Jakarta Isu SARA yang ngebuat jmat muslim marah dna tesinggung samo Ahok yang waktu itu jadi kandidat tekuat di lemilihan Gubernur DKI jakarta. Sebagian wong muslim memang ado yang tesinggung dan marah tapi jugo ado yang memakluminyo. Karenk lermasalahn itu dampaknyo umat muslim jugk telecah belah, ngadu argumen dan saling maki di sosial media dan laen sebagainyo. Nah mangko dari itu, Majelis Ulama Indonesi menghimbau untuk ulama, ustadz dan lemuko agama yang punyo kuaso untuk mengisi khotbah khotbah dimasjid atau dimaanopun untuk jangan pernah menyinggung SARA daka isi khotbahnyo. MUI jugo ngajak kito wargo muslim di Kndknesia untuk idak nyampurke urusan agama samo politik demi menjago persatuan dan kesatuan Indonesia. 

Emotion: angry
Aku betino beumur 17 tahun menuju 18 tahun. Aku selamo ini hiduo smao mamak aku kareno wong tuo aku becerai. Papa mama aku becerai pas umur aku masih sekitar 8 tahun. Aku memang maaih kecik dan dak tau apo apo. Selamo aku hidup samo mama, aku sering digebuki samo mama amen aku galak buat kesalahan. Dan dulu men digebuki aku cumak biso nangis bae. Tapi semenjak aku masuk SMA aku dak biso nerimo bae amen aku digebuki mama aku. Aku pasti melok marahi mama aku amen dio mulai ngegebuk aku. Aku sebenenrnyo tau amen mama aku tuh niatnyo ngedidik aku biar aku jadi anak yang baek dan sholeh. Dan jugo sebagai emak tjnggal gawean mamaku tuh termasuk berat cuma biar biso dapet lenghasilan tiap bulannyo. Tapi akher akher ini aku dak galak digebuki, aku meraso harus ngelawan mamak aku . Amen mamaku masih nak ninju aku, aku sudah biso marah sekarang ke mamaku.

Emotion: angry
Semenjak diberlakukenyo wajib suntik vaksin buat wargo indonesia oleh pemerintah.m, banyak kito temuke di beberapo wilayah kejadian wargo takut divaksin bukan kerno takut smao vaksinyo melaenke takut samo jarum suntiknyo. Tapi hal itu dak biso dijadike alasan untuk wargo idak vaksin covid 19. Banyak dari mereka harus tetep vaksin dan ngehadepi pobia jarum suntik. Nah ngapo sih masih banyak wong dewasa yang takut samo jarum suntik?  Menurut ahli psikologi sebenenryo memnag dak biso dipastike ngapo wong takut jarum suntik, tapi diperkiroke mereka punyo pikiran belebihan samo sakitnyo jarum suntik ketiko nembus ke kulit. PIkiran yang belebihan ini yang akhirnyo nimbulke phobia ke uwong uwong, selaen itu biso jugo beberapo ngalami trauma ps maso anak anaknyo dengan jarum suntik. Yang apsti pengalaman yang dak ngenake samo jarum suntik yang akhirnyo bikin wong takut pas dimaso dewasanyo.

Emotion: fear
Kehiudpan manusio tu memang misteri tuhan, setiap manusio yang idup pasti ado masonyo dipanggil lagi ke yang maho kuaso. Tau dak kamu bahwa kehiudpan kito ini bakal dipertanggung jawabke di akherat agek? Macem macem caro uwong tuh ngadepi kematian. Ado yang sakit, ado yang mati tibo tibo kerno kecelakaan, mati dibunuh, mati bunuh diri, bahkan mati aps lgi ngejalanke sholat jugo ado. Manusio memnag banyak yang takut ketiko ngadepi sakaratul maut, dikernoke selamo idupnyo mungkin banyak ngelakuke duso. Tapi dalam islam siapopun yang ngadepi sakaratul maut perlu dibimbing untuk ngucapke kato Laillahaillah muhammadarosulullah. Inshaallah amen teucapnkato itu pas sakaratul mautnyo dio biso sedikit luntur dusonyo. Kareno dio mengimabi islam diakher hidupnyo.

Emotion: fear
Apo saat ini kamu ado yang jadi korban bully? Raso takut dan cemas kamu samo wong yang ngebully kamu harus dilawan. Beberapo caro untuk ngelawan raso takut kareno bullying yang kamu hadapi. Jangan pernah ngasih reaksi apopun. Saat kamu di bully, bisonyo pelaku yang ngebully seneng amen ngejingok kamu marah, kesel atau bahkan sampek nangis. Nah usahole kamu jago emosi kamu untuk idaka ado reaksi apopun saat di bully. Hal itu bakal beken si pembully jadi males ngebully kau. Kareno kau dak ado reaksi. Trus jugo kmau biso nunjuke ke pelaku bully amen kamu samo sekali dak takut samo mereka. Jingok mato mereka dan tunjuke kalo kamu jugo berani dan kuat. Mereka sebenrnyo jugo dak sekuat yang kamu bayangke, mereka punyo kelemahan jugo.

Emotion: fear
Punyo anak yang beumur remajo memang dka mudah buat uwong tuo. Anak anak seumuran belasan ini biasonyo memang lagi sering seringnyo ngeberontak uwong tuonyo. Makonyo memang daka biso dengan gampang ngatur anak yang temasuk kategori remajo. Banyak uwong tuo yang ngedisipinke anak dnegan caro digebuk, sebenernyo untuk budak budak remajo mereka dak bakal terimo amen dihebuk. Mereka pasti bakal marah ke uwong tuo balik, dan protes. Dak biso maen gebuk budak remajo walau niat uwong tuo nak ngedisiplinke anak. Ahli psichology nerangke amen kinerjo otak manusio itu lebih gampang nangke hal buruk dari pado hal baek, jadi yang ditakutke amen wong tuo tetep ngegebuki anak buat ngedisiplinke mereka. Takutnyo prilaku anak jugobakal jadi negatif, kareno kekerasan yang dilakuke wong tuo biosnyo lebih mudah diserap smao otak anak anak.

Emotion: angry
Mungkin tips lain dalem menghadapi anjing selain jangan takut, lakukeklah beberapo gerakan mecak ngegertak anjing dengan kaki. Amen belom mempan coba angkat tangan untuk ngusir mereka, amen sekironyo masih dak pegi anjingnyo, biso cicak cicak ngambek batu. Kalo amsih dak pegi jugo lemparke bae batubyo ke arah mereka, tapi jangan dikenoke kareno dak boleh nyakiti hewan. Biasonyo anjing bakal takut dan pegi. Kecuali anjing yang keno rabies atau anjing yang memang dilatih untuk beburu. Nah amen ketemu anjing yang tabies jangan coba coba tips dipucuk. Kalo betemu anjing dan memang idak benjat untuk ngadepinyo kamu  biso tinggalke tempat itu pelan pelan dan cicak cicak dak jingok anjingyo. Ayo dicoba tipsnyo mudah mudahan biso ngelindungi kamu amen ketemu samo anjinh.

Emotion: fear
Amen kito ngedenger berita kawan, keluargo atau uwong diaekitar kito yang tekeno kanker pastilah kito jugo melok ngerasoke tepukul. Nah ini pernah kejadian samo aku, kawan deket aku dikosan yang sekamar samo aku divonis keno kanker servik. Kebetulan pulo pas itu aku yang nganter dio cek, jadi aku denger langsung dari keterangan dokter. Aku jingok dio langsung kaget dna masih dak percayo amen dio ngidap penyakit kanker servik. Sebagai kawannyo aku melok sedih ado perasaan kaget jugo, tapi aku tau kawan aku ini butuh dukungan mental bukan malah melok melok dio untuk dak percayo omongan dokter. Memang penyakit itu asalnyo dari pikiran, tapi untuk penyakit kanker menurut aku semakin ceept kedeteksi dna cepet pulo diambek tindakan untuk sel kankernyo mako peluang untuk sembuhnyo jugo besak. Jadi sebagai kawan yang aku lakuke saat itu ngajak dio ke dokter lain yang khusus specialis kanker , setelah itu ngelakuke cek up lewat scrinning untuk tahu lebih pasti. Sebagai kawan kito memang harus ngebantu dan ngedukung kawan kito yang menderito kanker.

Emotion: surprise
Ado enam manpaat yang bakal kamu dapetke amen kamu senneg nabung atau ngumpulke duit dulu sebelum kamu ngebeli barang impian kamu. Diantironyo yaitu: Kamu jelas bakalan bebas dari ngutang, yang mano kito tau amen kito ngutang banyaklah ruginyo daripado manfaatnyo. Jadi lebih baik nabung dulu baru beli dibanding dipaksoke ngutang atau ngambek kreditan. Yang keduo melatih diri kito untuk lebih biso sabara untuk ngedapetke apo yang kito pengeni. Trus yang ketigo biso melatih diri kito untuk lebih hemat, menjauhi sifat foya foya yang dak bermanfaat. Keungan kito jugo terkelola dengan bijak, kemungkinan untuk bangkrut sangatlah kecik. trus yang ke empat jadi lebih selektip amen nak beli barang, idak bakal beli barang yang dak katek gunonyo. yang kelimo bisonyo kito jadi lebih guat nyari duit kareno lengen cepet menuhi tabungan. trus yang terkagir biso belajar ikhlas amen ternyato barang yang kito pengeni dak jadi milik kito. 

Emotion: happy
Tiap uwong mestinyo paham amen kotoran binatang adalah sesuatu yang memang menjijikan dan idak seharusnyo ado ditempat tempat umum. Tiap uwong seharusnyo paham amen penting nian buat kito ngejago kebersihan lingkungan biar tehindar dari bemacam macam penyakit, kernonkotoran hewan jelas mengandung banyak kuman, bakteri virus yang biso nyebabke penyebaran penyakit. Jelas memang amen kotorna hewan yang dak dibuang ditempat semestinyo pasti biso menyebabke penyebaran penyakit yang ngeganggu kesehatan manusio. Bahkan amen terkontaminasi samo tanah dan aer biso lebih berbahayo lagi kerno biso ngebahayoke ekosistem dan mempengaruhi kualitas kesehatan lingkungan sekitar. Nah sudah memang sebagai uwong yang punyo binatang peliharaan, seharusnyo lebih memeperhatike kebersihan binatangnyo dan kebersihan lingkungan sekiter temoat tinggalnyo. Jangana biatke binatang leliharaan kamu ngabuang kotoran disembarang tempat. Ini demi kesehatan dan kebersihan lingkungan kito besamo.

Emotion: disgusted
Ibu Siti Zaenah yang baru bae melahirke anaknyo setelah divonis hamil duo jam lalu, masih kaget dan dak percayo. Sambel ngegndong anaknyo, dio ngaku ke wartawan amen dio masih kaget dan dak percayo amen dio baru bae melahirke dan hamil duo jam yang lalu. Dio jugo ngomong kalo dio samo sekali dak ngeraso hamil seelamo 9 bulan ini, kareno perutnyo idak besak. Dio sempet becerito amen pernah dio ngeraso mecak kemasukan angin lewat vaginanyo, terus tuh perutnyo sempet ngebesak terus ngecik lagi. Dio ngiro itu penyakut lambungnyo lagi kumat. Dio jugo berharap dan ngajak samo wargo biso ngedoake dio samo bayinyo biar sehat sehat bae walaupun memang proses kehamilan dio dan lahirannyo dikatoke aneh. Dio jugo besyukur atas kelahiran anak keduonyo ini. 

Emotion: surprise
Baru bae dapet kabar kalo aku lolos ujian seleksi SMPTN di terimo di Universitas negeri jakarta. Banggo dan seneng rasonyo keterimo di Universitas negeri. Nah untuk Maba, aku di infoke untuk harus ngelengkapi berkas dulu untuk daftar ulang di kampus. Syaratnyo yang harus dipenuhi tu ngisi biodata dulu secaro online di http://siukat.unj.ac.id:8082 . Abes tu agek diumumke besaknyo biayo kuliah persemesternyo jugo online di websiate resmi UNJ yg http://siukat.unj.ac.id:8082 . Setelah pengumuman besaknyo biayo kuliah yang harus kito bayar tiap semster. kito harus segero bayar untuk biayo semeste awal, idak katek duit bangunan lagi, dan biso dibayar di Bank BNI .Abes tu harus ngelakuke registrasi online, trus verifikasi KIP kuliah. Terakher melok Masa pengenalan kampus samo perkuliahan. 

Emotion: happy
Dari cerito masa kexiknyo eminem yang banyak mnegalami kejadian kejadin mengerikan sepanjang dio tumbuh. Aku bependapat amen sadar idak sasar masa lalu kito waktu kecik mempengaruhi sifat pribadi kito secaro gares besak. Tiap kejadian smao kepahitan hidup dimaso kecik snagat mempengaruhi nian latar belakang kito sebagai manusio. apolagi semaso kecik kito masih harus tumbuh dan nyari jati diri, jadi jangan sampe di umur masih budka kecik kito dak diarahke ke hal hal yang baek. Kareno raso trauma itu bakl ngebekas di hati kito dan bakal keinget sepanjang maso. Jingok bae eminem yang selalu becerito maso keciknyo yang kelam lewat lirik lirik lagu dio. 

Emotion: sad
Marshanda artis yang kito kenal cantik dna pinter ternyato mengidap penyakit Bipolar. Di dugo dio punyo trauma samo perceraian keduo uwong tuonyo, tapi dak langsung dibawak ke psikiater. Tapi apo sih Bipolar itu? Ternyato Bipolar tuh penyakit ganguan di otak yang mano penderitanyo itu punyo ganguan smao suasano hati, mulai dari posisi ternedah yang dikatoke depresi, nyampek ke posisi yang tertinggi yang disebut manik. Sebenernyo penyebab pastinyo belom diketahui tapi ado kemungkinan biso dari paktor gennyo, lingkungannyo atau senyawo kimia di otak yang berubah rubah samoe akhernyo bikin kerjonotak teganggu. Bipolar ini termasuk kedalam penyakit gangguan mental yang pusatnyo ado di otak manusio. 

Emotion: sad
Upayo pemerintah untuk mennaggulangi bencanonpandemi di Indonesia ini memang banyak pro dan kontra. Presiden jokowi pun idak biso ngambek keputusan yang mengikat individu, diawal pandemi datang memang dak katek aturan khusus tentang PPKM. Pak jokowi masih membebaske banyak wargo kecik untuk tetep biso beaktipitas untuk memenuhi kebutuhan dalam nyari nafkah. Tapi hal itu dak biso lagi ditolerir kareno makin melonjaknyo kasus angko kematian wong yang keno covid. Akhernyo mulailah diberlakuke PPKM yang sifatnyo aturan penuh, banyak ditwmuke satpol pp yang ngerazian cafe cafe, samo penjual kaki limo yang masih belom berenti bekatipitas. Hal ini justru bikin wargo banyak marah marah ke petugas satpol pp tesebut dan akhernyo bentrok. Idak nyampek disano bae, walaupun akhernyo ditemuke vaksin untuk covid 19. Masyarakat jugo banyak yang ngeluhke bemacem macem keluhan kareno beurusan smao petugas puskesmas. Mulai dari kasus suntikan vaksin yang kosong, trys ado influencer yang kabur karantina, dan laen sebagainyo.

Emotion: angry
Aku sebagai umat islam nak ngajak kawan kawan sesamo muslim untuk biso keluar dari raso takut. Memang saat kito ado disituasi dewekan tanpo siapo siapo, kito pasti meraso takut dna gelisah. Banyak pikirna negatif yang tibo tibo muncul dan akhernyo mempengaruhi keimanan kito samo tuhan. Bukannyo dka boleh takut, perasana takut itu wajar dirasoke setiap manusio. Tapi kito sebagai umat islam yang sudah beriman samo Allah SWT harusnyo biso ngalahke raso takut kito. Kerno dak ado yang harus kito takuti di dunio ini selain Allah SWT. Kehidupan yang kito jalani sekarang ini tejadi atas izin Allah SWT, mako dari itu kito dak boleh meraso takut, ngeraso dewekan didunio ini. Kito punyo Allah SWT yang maho pelindung, apopun yang direncanoke manusio entah itu rencano jahat atau rencano baik mako dak akan bejalan amen Allah SWT dak menghendaki. Jadi kurangilah berpikir negatip, cubolah untuk menambah keimanan kito samo Allah SWT.

Emotion: fear
Bencano alam mulai dari Tsunami, angin ribut, gempa, tanah longsor samoe ke gunung meletus memambg lah jadi sahabat kito wargo indonesia. Memang menakutke amen kito lagi ngalaminkejadian bencano. Tapi menurut aku, sebagai wargo yang tinggal di indonesia kito sudah tau amen negaro kito sering tejadi bencano alam. Menurut aku memang sepantesnyo kito tau langkah langkah untuk menyelametke diri saat terjadi bencano am entah itu rsunami, gempa, tanah longsor dan laen sebagainyo. Kito memang harus hidup bedpingan samo bencana alam kerno memang kondisi geograpis negaro kito yang memang ngebuat negaro kito sering tejadi gempa. Makonamen ado penyuluhan tentang menyelamatke diri daei gempa kito harus fukus untuk paham dan biso kito terapke amen sewak waktu kito yang ngalami bencano alam.

Emotion: fear
Suatu hari di passr tradisional ado ibu ibu yang lagi hamil pegi belanjo. Kebetulan hari itu passr memang lagi banyak ikan kerno nelayan lagi balek melaut. Nah sebenrnyo amen ikan seger baunyo idka terlau menggangu walaupun memang tetep amis, namonyo jugo bau ikan. Tapi betino yang hamil itu pas ngedeketi bagian tukang tukang jualan ikan, dio langusngvmeringis keliar dari tempat itu. Aku jingok dio muntah muntah dan ngeluh ke lakinyo yang bawa belanjoan. Tedenger dio nangis kelakinyo ngomong amen dio dak galak makan ikan, kerno nyium bau amisnyo bae dio dak tahan. Tapi mungkin lakinyo penegn bininyo yang hamil itu tecukupi kebutuhan gizinyo jadi dio nyuruh bininyo buat belanjo ikan. Memang sih ado beberapo kondisi kehamilana yang biso bikin mual klo nyium bau seusatu, kerno memnag indera penciuman bakal jadi lebih befungsi dari biasonyo amen kito hamil.

Emotion: disgusted
Punyo keluargo yang tekeno penyakey kanker ngebuat aku lebih ngerti caro ngedampingi pasien dengan penyakit kanker. Idak musah emang buat kito yang tejingok sehat trus tibo tibo garus divonis kanker dan harus ngelewati proses terapi penyembuhan yang panjang dan berat. Setiap uwong yang divonis keno kanker. Rato rato jwong akan ngeraso kaget, dan shock bahkan masih mecak dak percayo. Nah biasonyo daso kaget ini bikin merek dak biso mikir yang bener tapi lebeh ke sedih untuk nerimo kenyataanyo itu. Nah menurut aku dukungan tebesak yang biso langsung kito kasihke sebagai keluargo adalah terus ngedampingi uwong yang keno kanker ini biar biso ngejago mentalnyo. Trus jugo kito harus kasih semangat ke pasien kanker biar harapan dio untuk sembuh ado didalam dadanyo. 

Emotion: surprise
Aku paling takut amen pegi dewekan, aku takut dipeloki uwong yang dak dikenal. Kareno aku pernah ngerasoke dipeloki uwong yang dka aku kenal, dan dio jugo ngejer aku pas aku lari ngehindari dio. Dari pengalaman yanag aku rasoke, sekarnag amen kemano mano dewekan memang takut kalo kalo niatnyo jahat. Tapi aku adontips buat ngehindar, pas kali dipeloki uwong, kamu jangan lari kareno dio bakal ngejer kamu. Tapi cubo cari tempat rame dan ngebaur samo wong sekitar, nyelinep nyelinep trus pegi menjauh. Kamu jugo biso minta pertolongan wong lain, untuk nolongi kami dari wong itu. Amen kamu lagi dijalan balek usahake jangan balek dulu, takutnyo en dio tau alamat kamu dio bakal sering nguntiti kamu. 

Emotion: fear
Dalam mendidik anak anak memang dak mudah, mulai dsri mereka umur 0 taun nyampek ke dewasa ado bae cobaanyo. Menurut hukum Islam ngediidk anak memang lah harus disesuaike samo umur dan perkembangan jaman. Dak biso sebagai uwong tuo kito nak otoriter terus samo anak. Banyak dari uwong tuo yang sering ngedidik anak dengan caro ngegebuki mereka amen mereka buat salah. Maksudnyo memang bener buat ngedisiplinke mereka, tapi ternyato banyak anak anak yang digebuki meraso dak terimo dan malah protes marah marah ke uwong tuonyo. Bukannyo ngedisiplinke malah anak jadi berani ngelawan wong tuonyo dan punyo prilaku yang dka hormat samo uwong tuo. Dalam Islam hal ini dka dibenerke, ngegebuk anak bukan hal yang bener. Anak boleh digebuk dalam Islam saat mereka sudah bisk dikaih tau mano hal yang salah dan bener, itupun kalo kesalahan mereka memnag sudah sangat keterlaluan.

Emotion: angry
Kejahatan memang marak tejadi diera sekarang ini. Kejahatan pun sudah banyak macem macemnyo. Tapi amen sekironyo kejahatan itu berupo perampokan dengan penodongan senjato, mako ado langkah yang biso aku bagi biar biso selamat dari kejadian ini. Reaksi kito saat ngehadipi perampok yang nodongke senjatonyo memang lenting, kareno biso mengaruhi pikiran si pelaku. Jadi usahoke waktu ditodong jangan panik, bacolah situasi sekitar kamu. Amen sekironyo situasi agak ramai, kamu biso ngelakuke sesikit trik bela diri untuk cepet lari. Tapi amen situasinyo sepi dan ngatek uong disekitar kamu biso dengeri bae apo yang diminta sipenodong. Usahoke belikir dulu sebelum ngomong, Amen memang dio minta harto bendo kamu lebih baik dikasihke untuk melindungi nyawo melayang. Jangan coba buat natap mukonyo kareno biso jadi pelaku mikir amen kamu ngenalk wajahnyo biso jadi ancaman bahayo buat dio kedepannyo. Kadi elbih baik jangan tatap mukonyo. Negosiasi bae amen sekironyo memungkinkan. Benegosiasi dnegan tetep tenang jangan panik biar dio jugo dak gegebah ngambek tindakan yang ngerugike kito. 

Emotion: fear
Perampokan dengan penodongan senjato memang lagi marak maraknyo dan meresahkan wargo. Baru baru ini sudah ado 3 kejadian yang samo, permapokan dengan korbannyo ditodong samo senjato. Tapi yang terbaru bahkan korbannyo sempet keno bacol karebo ngelakuke perlawanan. Korban yang merupoke wargo negaro jepang ini ternayto memnag sudah sering diintai samo pelaku. Caro kerjo pelaku ini biaso ngingai korbannyo selamo semingguan, dijingok aktipitasnyo sehari hari. Pelaku bakal nyari kesempatan saat korban berado dilokasi sepi, kebetulan korab ini sellau balek malem abis lembur dari kantornyo. Dio balek selalu di jam jam 11 malem yang mano jalanan sudah sepi uwong. Dio selalu jalan kaki dari kantor menuju apartemntnyo. Nah disinilah kesempatan pelaku ngerampok sambil ngebawa senjato tajam, pas waktu korban lagi jalan dijalanan sepi. Pas korban ngelawan ternyato si pelaku dak segen segen make senjatonyo untuk ngalahke korban.

Emotion: fear
Buat yang seneng bewisata ke daerah sungai, danau atau lautan biasonyo memang sering berenang. Nah tekadang walaupun biso berennag beberpaonuwong masih galak takut untuk berenang kerno gakut tenggelam. Apolagi medannyo dak pulo dikuasoi takutnyo malah dak tau dan kebawa arus akhernyo tenggelam. Tapi ado beberapo tips untuk berennag ditempat wisato alam. Pertamo pastike kamu pegi pas lagi dak musim ujan atau cuaco buruk, hal ini untuk menghindari kejadian bencano alam tibo tibo mecak banjir, angin puting ebeliunga dan laennyo. Pegilah bewisato saat cuaco cerah atau pas musim panas. Amen lah sampe ditempt wisato bacolah petunjuk rambu rambu peringatan yang biasonyo ditulis di papan papan, amen dak ngatek rambu cubo kebali dulu medannyo. Amen masih ragu boleh make pelampung untuk ngejago keselamatan  kamu.

Emotion: fear
Pernah denger trypophobia? itu merupoke pobia atau ganguan kecemasan terhadap bentuk lubang lubang kecik yang banyak. Penderito trypophobia biasonyo bakal ngeraso cemas, mual bahkan ketakutan yang dka biso dikendalike amen njingok bentuk lobang lobang banyak mecak sarang lebah, bekas komed9o dan laen sebagainyo. Untuk penyebaba ngapo wong biso keno trypophobia masih belom tau, tapi diperkirake kerno pola pikir si penderitanyo yang akan ngingat bentuk lubang lubang keciknitu hal yang menjijikan tau hal yang bikin takut. Untuk nyembuhke kecemasan ini sebnernyo sederhana bae, tapi memang buatuh niat samo komitmen dan jugo dukungan dari uwong uwong tedeket disekitar. Caronyo biso dengan terapi pola pikir yang biso ngubah pandangan wong yang trypophobia ini biar dak ngeraso takut lagi.

Emotion: fear
Aku dulu wong yang punyo ketakutan dengan panggung, setiap harus tampil dipucuk panggung aku pasti tibo tibo ngeraso mual, cemas, takut dna sebagainyo. Padahal aku punyo bakat nyanyi yang diakui banyak uwong. Tapi masalah aku selalu demam panggung. Tapi dulu uwong tuo aku selalu nyaranke aku untuk terus tampil dipanggung walau aku sering gagal berkali kali. Sampe suatu saat kerno keseringan disuruh tampil, aku pernah biso ngatasi demam panggung ku. Sememnjak itu aku mulai agak punyo percayo diri yang lebih besak. Aku jugo meraso seneng dengan komenan penonton yang denger aku nyanyi. Walaupun sesikit sedikit masih ngerasoke demam panggung tapi pas dipucuk panggung aku langsung biso ngontro raso takut dna cemas aku. Ayo buat kawan kawan yang punyo talenta untuk nyanyi atau yang lainnyo tapi masih galak demam langgung, kamu memang harus sering meloki lomba lomba atau sering tampil didepan wong banyak untuk ngilangke raso gugup dan cemas kamu.

Emotion: fear
Budak budak sekarnag kalo buat salah trus digebuki wonv tuonyo bukannyo takut tapi malah marah marah ke uwong tuonyo. Mereka lah ngerti amen mukul itu perbuatan yang ngelanggar hukum, kareno termasuk ke kerasan dalam rumah tangga. Dak peduli apo makaud dan tujuan wong tuonyo itu sebenernyo baik dan pengen ngedisiplinke anak itu biar dak tejerumus ke hal hal yang dka baek. Ketegangan antara wong tuo smao anaknyo ni memang banyak tejadi ampir disetiap keluargo. Nah sebenernyo amen kito nak meloki caro islam inshaallah anak kito biso jadi tumbuh sebagai anak yang sholeh. Dalam islam kito sebagai uwong tuo diajak buat ngedidik anak kito dengan raso kasih sayang yang disesuaike samo umurnyo dan jaman. Idak lupo pulo tanamke karakter islam di diri anak anak kito, dan selebihnyo berdoa samo Allah SWT untuk ngejago anak anak kito biar hidupnyo selLu dilindungi Allah dari perbuatan perbuatan yang dak baek.

Emotion: angry
Ayo melok vaksin covid 19, demi menghambat proses penyebaran virus covid 19. Ayo paro uwong tuo jugo, biso daftarke anak anak kito untuk vaksin covid 19., kerno vaksin covid memang sudah tesedio di puskesmas. Banyak anak anak yang memang takut untuk di vaksin, bukan cumak anak anak bae bahkan banyak jugo wong dewasa yang takut divaksin kerno ternyato takut disuntik. Sebenrnyo disuntik itu idka terlalu sakit, tapi bukan dak sakit yo. Yo tetep sakit tapi rasonyo mecak kecucuk duri bae. Jadi bukan sakit yang dak biso ditahan samo sekali, cuma sakit sekilas bae mecak digigit semut atau kecucuk duri. Jadi untuk apo takut disuntik, itu cuma pemikiran berlebihan kito bae . Cobalah tenang dan dak bepikir berlebihan pasti dak bakal takut disuntik lagi. Ayo segero daftar ke vaksin yo. 

Emotion: fear
Fuji tantenyo Gala anak dari artis Vanessa angel amo bibi, dan biso nyembunyike kesedihannyonpas diwawancark samo wartawan. Makmano dak sedih, sehari seharinyo fujinmemang melok udonyo itu smao si vanessa angel. Makonyo dio tepukul nian smao berita kecelakaan vanesa samo udonyo. Fuji sempet ngejabarke kejadian kecelakaan itu, dio jugo sempat bikin statsu sehari sebelum kejadian. Fuji jugo ngomong amen dio dikabari tuh samo polisi amen udonyo amao kaka iparnyo kecelakaan mobil, akhernyo sekeluargo pak faisal pegi ke surabaya galo semobil. Nah las ditengah jalan fuji nerimo teloon dikabari amen ternyato vanessa samo lakinyo lah mati, langsung histeris si fuji. Dan semobil bingung nak lanjut ke surabaya apo balek ke jakarta kareno ujinyo polisi lagi dijalan untuk nganterke jenazah ke jakarta. Akhernyo rombongan pak faisal balek kerumah dengan raso sedih dan masih dak pecayo.

Emotion: sad
Aku baru mulai begawe sekitar 1 tahun yang lalu, walopun gaji aku cuma 2,5 juta per bulan tapi alhamdulillah aku masih tinggal samo wong tuo, makan pulo masih smao wong tuo. Duit 2,5 juta lumayan nian buat aku, lagi pulo begawe disini buat batu loncatan bae untuk aku. Selamo ini aku ke gawean dak ngatek kendaraan pribadi, jadi sering anek angkot. Kareno selamo setahun ini aku kumpulke duit gaji aku tekumpullan 24 juta rupiah. Bulan ini nak kubelike motor cash biar aku biso lebih hemat lagi kedepannyo. Alhamdulillah besyukur nian aku samo Allah sudah dikasih rejeki, dan biso beli motor dari hasil keringet aku dewek. Semoga semakin ditambah rejekinyo samo ALLAH SWT biar biso gantian bahagiake wong tuo aku.

Emotion: happy
Siapo sih yang idak kenal samo Raffi Ahmad. Pastilah seluruh Indonesia ini lenal samo artis sekelas Raffi Ahmad. Menurut aku banyaknyo penghargaan yang didapetke raffi itu sebanding smao kerjo keras dio di dunia entertainmetn. Aku bahkan pernah denger amen dio memang uwong yang pekerjo keras, dio bahkan sampe pernah dak tedok tigo hari cumak untuk begawe bae. Dio mulai karirnyo dari nol atas usaho dio dewek, mulai dari dak ngatek apo apo sampek sekarang jadi seterkenal ini. Dak diraguke lagi emang, wajar amen dio sekarang seneng dan nikmati hasil dari kerjo keras dio. Jadi bener amen kerjo keras tuh dak akan pernah ngehianati hasil.

Emotion: happy
Mark Zuckerberg, banyak uwong pasti kenal smao dio, kecuali mereka yang idak tau Facebook padahal pacak dikatoke segalo uwong tahu samo Facebook. Bahkan, sekitar 2,7 Miliar uwong aktip pake facebook, bisa dikatoke amper seluruh uwong yang ngerti teknologi punyo akun Facebook dari mulai mahasiswa nyampek ke walikota bahkan presiden termasuk pulo rombongan artis. Tapi ternyato kesuksesan Mark sekarang bukan berarti dio dak pernah gagal dalam hidupnyo. Ternyato Mark jugo sering gagal sebelum sukses samo facebooknyo. CourseMatch namo proyek pertamo Mark gagal total. Proyek ini awalnyo dibuat samo mark untuk mudahke kawan sekelaanyo buat kenal sikok samo laen, kareno dikampus mark kukiah dak katek buku yang isinyo identitas kawan angkatan sekampus. Tapi proyek ini dak berjalan sesuai harapan. Trus lanjut lagi bikin facemash dan gagal pulo smape akhernyo bikin facebook.

Emotion: sad
Bemaen disungai tuh bahayo apolagi buat budak budak kecik yang dak diawasi wong tuo. Banyak kejadin budak kanyut pas lagi maen  dikali. Buakn apo apo, yang ditakutke amen kanyut dak biso berenang, yang biso berenang bae amen lah tebawa arus sungai bae susah nak nyelametke diri. Jadi daripado mati nganggur bae, mending jago anak  anak kito biar dak maen dipinggir kali. alu takut nian amen anak aku kangut tebawa arus kali, jadi ayo ibu ibu buat ngisi waktu luang anak lebih abek anaknyo dileske bae. Soalnyo kami ni memang tinggalnyo deket kali, jadi budak budak amen balek sekolah galak midangnyo kekali. Nah amen budak budak disibuke samo les macem macem kan jadi dak tebiaso maen ke kali. 

Emotion: fear
Aku dulu memang dibesake dilingkungan keluargo yang terllaunketat. Saking ketatnyo setiap aku atau adek adek aku buat kesalahan pasti wong tuo kami dak segen segen marah bakan digebuk. Kehidupan maso kecik aku dituntut untuk jadi budak yang sempurno. Yang dak pernah boleh ngelakuke kesalahan, apolagi smaoe dapet nilai dibawah standar amen disekolah. Amen aku juaro 1 makonaku dak boleh dapet peringkat 10 besar di caturwulan berikutnyo. Setidaknyo tetep harus betahan di tigo besak, amen idak ibu aku biso marah besak. Dulu soalnyo pernah kejadain aku dapet peringkat 10 besak, padahal caturwulan sebelumnyo aku peringkat pertamo. Ibu aku langsung marah marah dak jelas. 

Emotion: fear
Ado video uwong digebuki samo polisi lalu kintas yang sempet viral. Videonyo ditonton samo banyak netijen, dan mengundang simpati wargo buat sinlanang yang digebuki polisi tesebut. Banyak yang menikai tindakan polisi itu dak bener alias maen hakim dewek. Banyak yang akhernyo ngejelk jeleke polisinyo. Tapi ternyato setelah dicari faktanyo, ruponyo lanang itu awalnyo ditegor samo perugas polisi yang lagi ngejago ketertipan lalu lintas. Didapeti lanang itu ngelanggar peraturan lalu lintas, trus akhernyo ditilang dengan di ambek motornyo. Kareno dio nak begawe dan butuh motornyo akhernyondim marah marah ke petugas polisi yang lagi jago itu smabil ngelayangke pukulan ke polisi. Polisinyo dak terimo digebuki balek lah lanang itu pas ke rekam kamera hp. Nah buat netizen amen ado masalah yang belom jelas perkaronyo, dak usah banyak komentar. Lebih baik nunggu jelas dulu maslahnyo baru biso menilai, jangan teburu buru cuma kerno njingok penggalan video bae.

Emotion: angry